

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, fakss 65071161, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.11** | 2021.gada 17.jūnijā |

**2.**

**Par rezerves zemju fondā ieskaitīto zemes vienību ierakstīšanu zemesgrāmatā uz Ogres novada pašvaldības vārda**

Saskaņā ar Zemes pārvaldības likuma 17.panta sesto daļu, zemes gabali, par kuriem šā panta piektajā daļā noteiktajā termiņā pašvaldības un ministrijas Valsts zemes dienesta publicētajos rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstos nav izdarījušas atzīmi par zemes gabala piederību vai piekritību pašvaldībai vai valstij, piekrīt vietējai pašvaldībai tās administratīvajā teritorijā*.* Lēmumu par šo zemes gabalu ierakstīšanu zemesgrāmatās pieņem pašvaldība.

Pieņemot lēmumu par rezerves zemes fondā ieskaitīto un īpašuma tiesību atjaunošanai neizmantoto zemes gabalu (turpmāk – rezerves zemes) ierakstīšanu zemesgrāmatās pašvaldībai jākonstatē šādu nosacījumu iestāšanās:

* pagājis valstij un vietējām pašvaldībām pēc zemes reformas pabeigšanas rezerves zemes izvērtēšanas divu gadu termiņš (turpmāk – zemes izvērtēšanas termiņš);
* Valsts zemes dienesta tīmekļa vietnē publicēts ministriju un pašvaldību izvērtētais rezerves zemes saraksts (turpmāk – izvērtētais zemes saraksts);
* publicētajā izvērtētajā sarakstā pie attiecīgās zemes vienības nav izdarītas atzīmes par tās piekritību vai piederību valstij.

Ar Ministru kabineta 2016.gada 7. jūnija rīkojumu Nr.324 “Par zemes reformas pabeigšanu Ogres novada Lauberes pagastā” (pieejams https://likumi.lv/ta/id/282696-par-zemes-reformas-pabeigsanu-ogres-novada-lauberes-pagasta) pabeigta zemes reforma Lauberes pagastā.

2019.gada 16.februārī Ogres novada teritorijā beidzās valstij un pašvaldībām noteiktais divu gadu termiņš rezerves zemes fondā ieskaitīto un īpašuma tiesību atjaunošanai neizmantoto zemes vienību izvērtēšanai.

Valsts zemes dienesta tīmekļa vietnē (<https://www.vzd.gov.lv/lv/par-mums/darbibas-jomas/zemes-reforma/izvertesana/saraksti>) publicēts ministriju un pašvaldību izvērtētais rezerves zemju saraksts.

Veicot Ogres novada pašvaldībai piederošo un piekrītošo zemju izvērtēšanu tiek konstatēts, ka Lauberes pagasta teritorijā uz 2021.gada 21.maiju Valsts zemes dienesta kadastra informācijas sistēmas datos ir reģistrētas **7 (septiņas)** zemes vienības, kurām noteikts statuss valsts rezerves zemju fonds (kods - 44), šī lēmuma grafiskie pielikumi (Nr.1 - Nr.7) ir katras zemes vienības skice.

**Rezerves zemes fonda 7 zemes vienības:**

|  |  |  |  |  |  |
| --- | --- | --- | --- | --- | --- |
| **Grafiskā pielikuma Nr.** | **Administratīvi teritoriālā vienība** | **Adrese/**  **Nosaukums** | **Zemes vienības kadastra apzīmējums** | **Platība (ha)** | **Īpašuma kadastra Nr.** |
| 1 | Lauberes pagasts | "Viesturi" | 7460 001 0086 | 24.11 | 7460 001 0086 |
| 2 | Lauberes pagasts | Bez adreses | 7460 001 0272 | 1.37 | 7460 001 0271 |
| 3 | Lauberes pagasts | Bez adreses | 7460 001 0287 | 1.09 | 7460 001 0271 |
| 4 | Lauberes pagasts | Bez adreses | 7460 002 0105 | 0.03 | 7460 002 0105 |
| 5 | Lauberes pagasts | Bez adreses | 7460 002 0121 | 0.09 | 7460 002 0105 |
| 6 | Lauberes pagasts | Bez adreses | 7460 004 0050 | 6.78 | 7460 004 0050 |
| 7 | Lauberes pagasts | Bez adreses | 7460 005 0074 | 3.13 | 7460 005 0075 |

(turpmāk kopā - 7 zemes vienības)

No 7 zemes vienībām nekustamā īpašuma lietošanas mērķis:

* zeme, uz kuras galvenā saimnieciskā darbība ir lauksaimniecība (NĪLM kods - 0101) – noteikts divām (2) zemes vienībām (Nr.1 un Nr.7);
* zeme dzelzceļa infrastruktūras zemes nodalījuma joslā un ceļu zemes nodalījuma joslā (kods - 1101) – noteikts divām (2) zemes vienībām (Nr.2 un Nr.3);
* ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve (kods - 1201) – noteikts divām (2) zemes vienībām (Nr.4 un Nr.5);
* zeme, uz kuras galvenā saimnieciskā darbība ir mežsaimniecība (NĪLM kods - 0201) – noteikts vienai (1) zemes vienībai (Nr. 6)

Pamatojoties uz to, ka Zemes pārvaldības likuma 17.panta sestā daļa neparedz iemeslus, kāpēc nozaru ministriju un pašvaldību izvērtētajā zemes vienību sarakstā nav izdarītas atzīmes par zemes vienību piederību vai piekritību pašvaldībai vai valstij, kā arī to, ka ne Ministru kabineta 2016.gada 29.marta noteikumu Nr.190 "Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību" normas, ne Zemes pārvaldības likuma pārejas noteikumu 11.punkts neparedz tiesības Ministru kabinetam izdot rīkojumu par zemes vienību piederību vai piekritību valstij, ja nozaru ministrijas Zemes pārvaldības likuma 17.panta piektajā daļā noteiktajā divu gadu laikā nav atzīmējušas apkopotos sarakstos zemes piederību vai piekritību valstij, kā arī neparedz pašvaldībām tiesības pieņemt lēmumu par zemes vienības piederību vai piekritību pašvaldībai atbilstoši likumā "Par valsts un pašvaldību īpašuma tiesībām un to nostiprināšanu zemesgrāmatās" noteiktajiem kritērijiem, tad uzskatāms, ka zemes vienības, kuras ieskaitītas rezerves zemes fondā **pēc apkopotā saraksta** publicēšanas Valsts zemes dienesta tīmekļa vietnē, piekrīt vietējai pašvaldībai.

Viena no pašvaldības autonomajām funkcijām saskaņā ar likuma “Par pašvaldībām” 15.panta pirmās daļas 2.punktu ir gādāt par savas administratīvās teritorijas labiekārtošanu un sanitāro tīrību, tai skaitā infrastruktūras objektu būvniecību, savukārt, minētā panta 13.punktā noteikts, ka pašvaldība saskaņā ar attiecīgās pašvaldības teritorijas plānojumu ir tiesīga noteikt zemes izmantošanas un apbūves kārtību. Likuma “Par pašvaldībām” 14.panta otrās daļas 3.punktā noteikts, ka pildot autonomās funkcijas pašvaldībām ir pienākums racionāli un lietderīgi apsaimniekot pašvaldības kustamo un nekustamo mantu.

Zemes pārvaldības likuma 13.panta trešajā daļā noteikts pienākums pašvaldībām atbilstoši savai kompetencei nodrošināt zemes pārvaldību un pārraudzību savā administratīvajā teritorijā.

Savukārt, Publiskas personas finanšu līdzekļu un mantas izšķērdēšanas novēršanas likuma 6.2 panta pirmajā daļā noteikts, ka nekustamā īpašuma pārvaldīšana ir šā īpašuma valdītāja uzdevums, kas ietver pienākumu nodrošināt nekustamā īpašuma lietošanu un uzturēšanu (fizisku saglabāšanu visā tā ekspluatācijas laikā) atbilstoši normatīvo aktu prasībām un veicināt tā uzlabošanu.

Ņemot vērā minēto, lai veicinātu īpašumu tiesību sakārtošanu Lauberes pagasta administratīvajā teritorijā, kas dos iespēju pašvaldībai izmantot rezerves zemes fondā ieskaitītās zemes vienības vides labiekārtošanas, infrastruktūras objektu izbūves un citu pašvaldības projektu īstenošanai, kā arī dos iespēju nodot atsavināšanai tās zemes vienības, kuras nav nepieciešamas pašvaldības funkciju veikšanai, papildinot pašvaldības budžetu ar finanšu līdzekļiem, tādejādi gūstot papildus nodokļu maksājumus par nekustamo īpašumu, Ogres novada pašvaldības īpašuma tiesības uz 7 zemes vienībām nepieciešams nostiprināt zemesgrāmatā.

Pamatojoties uz Zemes pārvaldības likuma 13.panta trešo daļu, 17.panta sesto daļu, pārejas noteikumu 11.punktu, likuma “Par pašvaldībām” 15.panta pirmās daļas 2.punktu, 13.punktu, 21.panta pirmās daļas 17.punktu, Publiskas personas finanšu līdzekļu un mantas izšķērdēšanas novēršanas likuma 6.2 panta pirmo daļu,

**balsojot: ar 15 balsīm "Par" (Artūrs Mangulis, Dainis Širovs, Dzintra Mozule, Dzirkstīte Žindiga, Edvīns Bartkevičs, Egils Helmanis, Gints Sīviņš, Ilga Vecziediņa, Jānis Iklāvs, Jānis Latišs, Jegors Laptevs, Juris Laizāns, Māris Siliņš, Mārtiņš Leja, Sarmīte Kirhnere), "Pret" – nav, "Atturas" – nav**,

Ogres novada pašvaldības dome **NOLEMJ:**

1. **Nostiprināt** zemesgrāmatā Ogres novada pašvaldības īpašuma tiesības uz sekojošām zemes vienībām:

|  |  |  |  |  |  |
| --- | --- | --- | --- | --- | --- |
| **Grafiskā pielikuma Nr.** | **Administratīvi teritoriālā vienība** | **Adrese/**  **Nosaukums** | **Zemes vienības kadastra apzīmējums** | **Platība (ha)** | **Īpašuma kadastra Nr.** |
| 1 | Lauberes pagasts | "Viesturi" | 7460 001 0086 | 24.11 | 7460 001 0086 |
| 2 | Lauberes pagasts | Bez adreses | 7460 001 0272 | 1.37 | 7460 001 0271 |
| 3 | Lauberes pagasts | Bez adreses | 7460 001 0287 | 1.09 | 7460 001 0271 |
| 4 | Lauberes pagasts | Bez adreses | 7460 002 0105 | 0.03 | 7460 002 0105 |
| 5 | Lauberes pagasts | Bez adreses | 7460 002 0121 | 0.09 | 7460 002 0105 |
| 6 | Lauberes pagasts | Bez adreses | 7460 004 0050 | 6.78 | 7460 004 0050 |
| 7 | Lauberes pagasts | Bez adreses | 7460 005 0074 | 3.13 | 7460 005 0075 |

1. **Uzdot** Ogres novada Lauberes pagasta pārvaldes vadītājam viena mēneša laikā pēc šī lēmuma spēkā stāšanās veikt datu aktualizāciju Valsts zemes dienesta Nekustamā īpašuma valsts kadastra informācijas sistēmā par šī lēmuma 1.punktā minēto zemes vienības piekritību pašvaldībai.
2. **Kontroli** par lēmuma izpildi uzdot pašvaldības izpilddirektoram.

(Sēdes vadītāja,

domes priekšsēdētāja E.Helmaņa paraksts)